**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**“DĖL KLAIPĖDOS MIESTO SAVIVALDYBĖS NARKOTIKŲ KONTROLĖS KOMISIJOS NUOSTATŲ PATVIRTINIMO“**

**1. Sprendimo projekto esmė, tikslai ir uždaviniai.**

Sprendimo projektas parengtas siekiant patvirtinti atnaujintus Klaipėdos miesto savivaldybės narkotikų kontrolės komisijos (toliau – Komisija) nuostatus ir pripažinti netekusiais galios ankstesnius nuostatus.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu, kuriame numatyta išimtinė tarybos kompetencija. Viena iš tokių – savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas. 18 straipsnis numato, kad Savivaldybės tarybos priimtus teisės aktus gali sustabdyti, pakeisti ar panaikinti pati Savivaldybės taryba. Lietuvos Respublikos Seimo 2010 m. lapkričio 4 d. nutarimu Nr. XI–1078 „Dėl Nacionalinės narkotikų kontrolės ir narkomanijos prevencijos 2010–2016 metų programos patvirtinimo“ patvirtinta Nacionalinė narkotikų kontrolės ir narkomanijos prevencijos 2010–2016 metų programa rekomenduoja savivaldybėms ir jos institucijoms (tame tarpe ir Komisijai) prisidėti prie programos, kurios tiklas – stabdyti ir mažinti neteisėtą narkotinių ir psichotropinių medžiagų bei jų pirmtakų (prekursorių) pasiūlą ir paklausą, narkomanijos plitimą, stiprinant asmens ir visuomenės švietimą, sveikatą ir saugumą – įgyvendinimo.

Komisijos nuostatai, patvirtinti Klaipėdos miesto savivaldybės tarybos 2003 m. gruodžio 24 d. sprendimu Nr. 1-471, nebeatitinka šių dienų realijų ir teisės aktų, todėl parengti nauji nuostatai. Naujieji nuostatai parengti vadovaujantis Lietuvos Respublikos Vyriausybės 2003 m. balandžio 8 d. nutarimu Nr. 416 patvirtintais Pavyzdiniais savivaldybių narkotikų kontrolės komisijų nuostatais, kuriuose numatytos Komisijos uždaviniai, funkcijos ir teisės bei darbo organizavimas. Naujuose Komisijos nuostatuose patikslintos formuluotės, funkcijos ir teisės, nurodytas Komisijos narių skaičius, detaliau reglamentuota Komisijos sudėtis, jos sudarymo tvarka ir veiklos organizavimas.

**3. Kokių rezultatų laukiama.**

Komisijos nuostatai bus teisiškai sutvarkyti ir atitinkantys teisės aktus. Patvirtinti nauji nuostatai sudarys galimybę Komisijai efektyviau organizuoti posėdžių darbą.

**4. Sprendimo projekto rengimo metu gauti specialistų vertinimai.**

Projektą derino Dokumentų valdymo bei Teisės skyrių specialistai, Socialinių reikalų departamento direktorius.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų biudžeto lėšų sprendimo projektas nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – teisiškai tvarkingi dokumentai; aiškios ir apibrėžtos Komisijos narių atrankos procedūros bei efektyvesnis veiklos organizavimas. Sveikatos apsaugos skyrius, vadovaujantis patvirtintais Komisijos nuostatais galės organizuoti nuostatuose numatytų institucijų atstovų delegavimo procedūrą ir parengti tarybos sprendimo projektą dėl Klaipėdos miesto savivaldybės narkotikų kontrolės komisijos sudarymo.

Neigiamų pasekmių nenumatoma.

Sveikatos apsaugos skyriaus vedėja Janina Asadauskienė